Fra næste uge vil en ny privat leverandør hjælpe med vaccinationsindsatsen i Region Nordjylland. VaccineDanmark vil åbne et stort vaccinationscenter både i Park Vendia Hallen i Hjørring og i Gigantium i Aalborg Øst. I de kommende dage vil der drypvist komme ledige tider på www.vacciner.dk til de nye vaccinationssteder. Der bliver hele tiden lagt nye tider ud på www.vacciner.dk i takt med at regionen opskalerer hele vaccinationsindsatsen. 100.000 i næste uge Og fra næste uge kan der vaccineres mere end 100.000 hver uge i Region Nordjylland. - Det går godt med vaccinationsindsatsen i Nordjylland, hvor vi har sat speederen i bund. Med hjælp fra de private leverandører kan vi give rigtig mange 3. stik – her er vi jo i kapløb med Omikron-varianten, siger Anders Cinicola, chefkonsulent i Sundhedsplanlægning i Region Nordjylland, der understreger, at der også er plads til folk, der vil have 1. eller 2. stik. Anders Cinicola fortæller, at også Beredskabsstyrelsen og Forsvaret hjælper til med vaccinationsindsatsen i Region Nordjylland. Vaccination på apoteket 15 apoteker i Nordjylland kan fra uge 51 vaccinere mod coronavirus. Det sker efter, at Region Nordjylland har indgået en aftale med Apotekernes Vaccinationsservice (Apovac). Flere nordjyder får dermed mulighed for at blive vaccineret tættere på eget hjem. - Det er godt, at apotekerne nu også kan hjælpe i indsatsen med at få givet så mange 3. stik, som det overhovedet er muligt – hurtigst muligt. Apotekerne har erfaringen og ekspertisen, så det er oplagt, at de nu også deltager i vaccinationsindsatsen, siger chefkonsulent i Sundhedsplanlægning i Region Nordjylland, Anders Cinicola. Ifølge direktør i Apovac, Bjarne Kalø, er det en kæmpestor opgave, som samfundet står over for, når så mange skal vaccineres på samme tid. - Det er klart, at apotekerne gerne hjælper til. Apotekernes medarbejdere har allerede stor erfaring med at vaccinere - og mange borgere har god erfaring med at blive vaccineret på apoteket. Apotekerne er tæt på borgerne, og vi håber, at den lette tilgængelighed er med til at sikre, at flere bliver vaccineret. På den måde kan vi være med til at understøtte Region Nordjyllands vaccinationsindsats, siger Bjarne Kalø. Flere vaccinationsmuligheder Den store opskalering betyder, at der kommer flere tider fordelt ud i hele regionen. Der er for få dage siden også åbnet et vaccinationscenter i Shoppen i Aalborg Syd. Her er det den private leverandør Carelink, der står for vaccinationerne. Carelink overtager også regionens vaccinationscenter i Messecenter Aars, hvor der vil blive skaleret kraftigt op på kapaciteten. Det er også muligt at blive vaccineret hos praktiserende læger, Hvornår får jeg indkaldelse til revaccination? I Danmark har myndighederne delt udrulningen af et boosterstik op i tre faser: Først er det beboere på plejehjem, de immunsvækkede og personer over 85 år gamle. Denne gruppe er blevet indkaldt siden slutningen af september. Derefter gælder det personer mellem 65 og 84 år, folk i særlig risiko for et alvorligt covid-19-forløb samt sundhedspersonale. De har modtaget invitationer fra oktober. I samme tidsperiode er de cirka 200.000 danskere, der er blevet vaccineret med Johnson & Johnson eller AstraZeneca. Den gruppe har fået tilbudt en boosterdosis fra 1. oktober. Og den tredje og største gruppe, som er alle over 18 år, der får en invitation til et tredje vaccinestik. Sundhedsstyrelsen har meldt ud, at danskere over 40 år fra 13. december kan få tredje stik fire en halv måned efter anden vaccinedosis. Personer under 40 år vil få tilbudt en tredje vaccinedosis fem en halv måned efter anden vaccination. Det er frivilligt Det er frivilligt at lade sig vaccinere, og man kan holde sig orienteret om mulighederne for at blive vaccineret på vaccinationscentre, hos praktiserende læger og apoteker på hjemmesiden  www.rn.dk/vacciner.
Der åbnes flere regionale vaccinationscentre i Nordjylland, og der lægges stadig løbende tider ud på vacciner.dk, i takt med at vaccinationsindsatsen opskaleres.